Μαρώνεια Ροδόπης

Η **Μαρώνεια** είναι ένα χωριό του Νομού Ροδόπης 29 χιλιόμετρα νοτιοανατολικά της Κομοτηνής. Βρίσκεται κοντά στην ομώνυμη αρχαία πόλη. Ανήκει στον Δήμο Μαρώνειας-Σαπών ο οποίος έχει έδρα τις Σάπες. Η Δημοτική Κοινότητα Μαρωνείας σύμφωνα με την απογραφή του 2021 είχε 514 κατοίκους.
right|thumb|200px|Όρος Ίσμαρος: αρχαίοι λινοί (πατητήρια σταφυλιών). Στο βάθος φαίνεται μέσα στην πρωινή ομίχλη η Σαμοθράκη
[μικρογραφία|Λεπτομέρεια από τοιχογραφία που απεικονίζει τη κυνική φιλόσοφο [Ιππαρχία από τη Μαρώνεια. Από τον κήπο της Βίλα Φαρνεζίνα στη Ρώμη]]

Από τα Ομηρικά χρόνια μέχρι σήμερα η Μαρώνεια είναι διάσημη για τις αμπελοκαλλιέργειες και τους αμπελώνες στους δυτικούς  πρόποδες του Ίσμαρου με θέα το Θρακικό πέλαγος. Ο Οδυσσέας μέθυσε τον Κύκλωπα Πολύφημο με Μαρώνειο οίνο. Στον Ίσμαρο σώζονται αρχαίοι λινοί (πατητήρια σταφυλιών), λαξευμένοι σε βράχους.

## Ιστορία
Η Μαρώνεια την εποχή του Ομήρου ήταν η πατρίδα του Μάρωνα, ιερέα του Απόλλωνα. Υπήρξε η μεγαλύτερη και σπουδαιότερη απ' όλες τις αρχαίες ελληνικές αποικίες των παραλίων της Δυτικής Θράκης, με συνεχή ακμή σε όλη τη διάρκεια της ελληνικής και ρωμαϊκής αρχαιότητας.

Ο σημερινός οικισμός βρίσκεται σε πλαγιά του Ισμάρου και μεταφέρθηκε εκεί το 17ο αιώνα λόγω των πειρατικών επιδρομών. Μέχρι τότε, η Μαρώνεια ήταν παραθαλάσσια. Η θέση της Βυζαντινής Μαρώνειας βρίσκεται στο λιμάνι του Αγίου Χαραλάμπους, γνωστός και ως Παληόχωρα. Κατά την επανάσταση του 1821 οι Μαρωνίτες συμμετείχαν στους αγώνες, όπως ο πρωτεργάτης Παναγιώτης Μηχανίδης και ο φιλικός Γεώργιος Γεβίδης.

## Αξιοθέατα
* Το Αρχαίο Θέατρο Μαρώνειας.
thumb|center|500px|Το Αρχαίο Θέατρο Μαρώνειας
* Η παραλία της Μαρμαρίτσας (είναι μέρος του ρήγματος Μαρώνειας-Μάκρης - αρχαίο λατομείο εξόρυξης μαρμάρων ). Βρίσκεται νοτιο-ανατολικά του σύγχρονου οικισμού της Μαρώνειας, κοντά στο Αρχαίο Θέατρο Μαρώνειας. Tα ρηγματωμένα μάρμαρα της παραλίας περιέχουν σιδηρομετάλλευμα.
thumb|right|200px|Σιδηρομετάλλευμα στα μάρμαρα της Μαρμαρίτσας
thumb|center|500px|Η παραλία της Μαρμαρίτσας - αρχαίο λατομείο εξόρυξης μαρμάρων
* Αρχαιολογικός χώρος της Σύναξης.
* Επίσκεψη στις γεωλογικές και περιβαλλοντολογικές θέσεις όπως το σπήλαιο της Μαρώνειας και της σχετικής προτεινόμενης γεωδιαδρομής του ΙΓΜΕ.

#Σπήλαιο Μαρώνειας: Το σπήλαιο έχει μήκος 350μ περίπου και πλάτος 15-20μ προστατεύεται ως αρχαιολογικός χώρος. Είναι κλειστό για το ευρύ κοινό και μόνο σε επιστημονικές ομάδες επιτρέπεται η είσοδος για έρευνα. Μέσα στο σπήλαιο υπάρχουν  σταλακτικές και σταλαγμιτικές μορφές και σπάνια πανίδα. Μέσα στο σπήλαιο ενδημούν 10 από τα 300 είδη νυχτερίδων που υπάρχουν στην Ευρώπη. Αρχαιολογικές ανασκαφές έχουν φέρεις στο φως κεραμικά αντικείμενα που δείχνουν ότι το σπήλαιο κατοικήθηκε την Νεολιθική περίοδο. Τα πλούσια σε φώσφορο περιττώματα των νυχτερίδων *γκουάνο* ήταν αντικείμενο εμπορικής συναλλαγής προπολεμικά από τους κατοίκους της ευρύτερης περιοχής.
#Ρήγμα Μαρώνειας-Μάκρης: Στην περιοχή της Μαρμαρίτσας το ρήγμα έχει διεύθυνση 110-120° και κλίση 60-70° ΝΔ, ορατό ύψος 5μ ενώ το υπόλοιπο είναι βυθισμένο μέσα στη θάλασσα.
thumb|200px|right|Πέτρωμα σιδηρομεταλλεύματος
thumb|center|500px|Πανοραμική εικόνα ενεργού ρήγματος Μαρώνειας-Μάκρης στην περιοχή Μαρμαρίτσας. Φαίνεται το Θρακικό πέλαγος και το νησί της Σαμοθράκης
#Φλέβες και κοίτες σιδηρομεταλλεύματος στα στους βράχους της Μαρμαρίτσας και στην βραχώδη περιοχή ανατολικά της παραλίας.
thumb|right|200px|Φλέβες και κοίτες σιδηρομεταλλεύματος
thumb|right|200px|Σωρός σιδηρομεταλλεύματος
thumb|center|500px|Φλέβες και κοίτες σιδηρομεταλλεύματος στο ''φυσικό θέατρο'' ανατολικά της παραλίας Μαρμαρίτσας
thumb|center|500px|Φλέβες και κοίτες σιδηρομεταλλεύματος ανατολικά της παραλίας Μαρμαρίτσας

## Προσωπικότητες
* Ιππαρχία, Κυνική φιλόσοφος της αρχαιότητας
* Νικήτας Μαρωνείας, Μητροπολίτης Θεσσαλονίκης του 13ου αιώνα.
* Ιωαννίκιος Μαρωνείας, αγωνιστής της Ελληνικής επανάστασης του 1821 και μέλος της Φιλικής Εταιρείας.
* Παναγιώτης Μηχανίδης, πρωτεργάτης και αγωνιστής της Ελληνικής Επανάστασης του 1821.
* Γεώργιος Γεβίδης, αγωνιστής της Ελληνικής Επανάστασης του 1821 και μέλος της Φιλικής Εταιρείας.
* Μιχαήλ (Θουκυδίδης) Κωνσταντινίδης, Αρχιεπίσκοπος Αμερικής.

## Παραπομπές


## Εξωτερικοί σύνδεσμοι

* Δήμος Μαρωνείας - Σαπών
* ΑΡΧΟΝΤΙΚΟ ΤΑΒΑΝΙΩΤΗ: 800.000 ΕΥΡΩ ΓΙΑ ΕΝΑ ΚΛΕΙΣΤΟ ΜΟΥΣΕΙΟ – ΓΙΑΤΙ; 

Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρώνειας
Κατηγορία:Δήμος Μαρωνείας - Σαπών